Naghuhukay 

ng sariling libingan 
ang rehimeng 
US-Arroyo 


a harap ng masidhing krisis ng naghaharing sis- 
S tema, lalong pinabibilis ng rehimeng US-Arroyo 

ang sariling pagbagsak. Halos bawat kilos nito 
ay gumagatong sa masidhi nang galit ng mamamayan 
at nagpapalapad sa hanay ng mga pwersang de- 
terminadong lumaban. 

Ibayong humihina ang kapit ng re- 
himen sa poder habang lumala- 
wak ang panawagan para sa 
pagpapatalsik dito. Sa pag- 
sasagawa ng mga despe- 
radong hakbang para 
supilin ang mga pwer- R4 
sang nakikibaka, lalong 
nalalapit ang rehimen 
sa bingit ng pagbagsak. 


Lumalalang korapsyon 
Pinakahuling iskan- 
dalo lamang ang tatlong 
araw na paglagi ni Mike Ar- 
royo, asawa ng presidente, sa 
mamahaling MGM Grand Hotel sa US. Mil- 
yun-milyong piso ang winaldas niya sa pagtuloy sa 
eksklusibong pahingahan ng hotel, na inilalaan la- 
mang sa pinakamayayamang kliyente at sumisingil ng 

$20,000 (P1.08 milyon sa palitang P1-554) bawat 
gabi. 

Mahigit P3 milyon ang ginastos doon ng asawa ng 
presidente. Tatlong milyong piso para sa tatlong tulog 
habang ang nakararaming mamamayan ay nagtitiyaga 
sa mga barungbarong, bangketa o kariton. Tatlong 
milyong pisong nilustay nang gayon na lamang sa- 
mantalang patuloy na idinadakdak ng rehimen ang pa- 
ngangailangan umanong patawan nang patawan ng 
papabigat na buwis ang taumbayan dahil halos said 
na ang rekurso ng pamahalaan. 

Hanggang ngayon ay nagkakandarapa pa rin sa 
pagtatanggi at paghuhugas-kamay ang Malakanyang 
sa iskandalong ito, at pilit pinalalabas na walang bi- 
nayaran si Mike Arroyo sa pamamalagi niya roon. 

Gaano man magmalinis ang rehimen, patuloy ang 
pag-alingasaw sa 

publiko ng mga ba- 
ho nito, kaya abut- 
abot ang pagkasuk- 
lam dito ng mamama- 


N 


Ang totoo, ba- 
hagyang silip 
lamang ang 
S iskanda- 
A lo sa 


Paul Wolfowitz, alagad 
ng neo-konserbatismo 


PAHINA 5 | sa WB PAHINA 7 


Grand Hotel sa nagnanaknak na ka- 
bulukan ng rehimeng Arroyo. Bu- 
kod sa porsyentong natatanggap 
ng mag-asawang Arroyo sa bawat 
malaking proyekto at kasunduan sa 
negosyo, ang mag-asawa na rin 
ang kumokontrol sa pinakamalala- 
king kriminal na sindikatong nag- 
papalusot ng bigas, asukal, mama- 
haling mga kotse at ipinagbabawal 
na droga. Kasabwat nila sa gayong 
mga krimen ang kanilang berdu- 
gong si Gen. Angelo Reyes, na ka- 
makailan lamang ay itinalagang 
mamuno sa task force na tutugis 
umano sa malalaking ismagler! 
Mayroon pa nga bang mas maigeng 
paraan para maikubli ang sarili ni- 
tong kriminalidad? 

Ang korapsyon ng mag-asa- 
wang Arroyo ay nasasalamin sa ba- 
wat sangay, ahensya at departa- 
mento ng reaksyunaryong gubyer- 
no, at higit sa lahat, sa militar at 
pulisya. Kaya naman matapos mag- 
retiro ang pinakamahihigpit na ka- 
sapakat ni Arroyo sa AFP at PNP, 
pawang sa pinakakapaki-pakina- 
bang na pwesto sa burukrasyang si- 
bil sila itinatalaga tulad ng Depart- 
ment of Public Works and High- 
ways, sa mga pwestong tulad ng 
Executive Secretary, at syempre, sa 

Department of National Defense at 
Department of the Interior and Lo- 
cal Government, na nangangasiwa 
sa pulisya. Ibibigay nila ang kani- 
lang katapatan sa rehimen hang- 
ga't tuloy ang ligaya. 

At kahit sa mga disgustadong 
elemento sa militar at pulisya na 
natutunugang nagbabalak maglun- 
sad ng kudeta, pera pa rin ang 
ipinantatapal ng rehimen. Para sa 
kriminal at tiwaling rehimeng Arro- 
yo, pera lang ang katapat ng lahat 
ng bagay--di lamang ng pagkaka- 
luklok bilang presidente ng papet 
na republika kundi pati ng pana- 
natili sa pwestong ito. 

Sa sobrang kasibaan ng pang- 
kating Arroyo, mabubunyag at ma- 
bunyag lalo ang lawak at sidhi ng 
korapsyon nito. Kung kaya naman 

Bukod sa porsyentong natatanggap 
ng mag-asawang Arroyo sa bawat 
malaking proyekto at kasunduan sa 
negosyo ang mag-asawa na rin ang 
kumokontrol sa pinakamalalaking 
kriminal na sindikatong 
nagpapalusot ng bigas, asukal, 
mamahaling mga kotse at 
ipinagbabawal na droga. 


unti-unti na nitong itinutumba ang 
mga nakakutsaba nito. Matingkad 
na halimbawa ang masaker ng mga 
kilalang lider ng bandidong Abu 
Sayyaf sa Bicutan noong Marso. 
Laganap din ang bulung-bulu- 
ngan na plano nang likidahin ang 
mangungurakot na si Maj. Gen. Car- 
los Garcia, dahil sa posibilidad na 
ikanta na niya na ang mag-asa- 
wang Arroyo at iba pang matataas 
na upisyal ng rehimen ang aktwal 
na nagmamay-ari ng ilang natutuk- 
lasang ari-arian sa ibang bansa na 
milyun-milyong dolyar ang halaga. 


Tumitinding panunupil 

Para naman sa mga pwersang 
masugid na naglalantad sa kabulu- 
kan ng naghaharing rehimen at tu- 
nay na nagmamalasakit sa mama- 
mayan at lumalaban para sa kani- 
lang kapakanan, kamay na bakal 
ang tugon ni Arroyo. Ilampung li- 
der at aktibista na ng mga progre- 
sibong organisasyon at partido ang 
pinaslang, dinukot, iligal na ina- 
resto at hinaras nitong taon la- 
mang. 

Sa hangaring bigyang-katwiran 
ang pag-igting ng panunupil sa 
mamamayan, pinag-iibayo ng mili- 


Mga karumal-dumal na detalye ng 


Tumatanggap ang Ang Bayan n 
ei ib NO masaker sa Camp Bagong Diwa 


mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

tar ang walang batayang pagbibin- 
tang na may kaugnayan sa Partido 
Komunista ang mga organisasyong 
kritikal o lumalaban sa rehimeng 
Arroyo. Ang gayong mga akusasyon 
ay ginagamit na tuntungan ng mga 
reaksyunaryong armadong pwersa 
sa paglulunsad ng mga atake laban 
sa mga mamamayang di armado. 


Inosente ang karamihan 


Paul Wolfowitz, alagad ng 
neo-konserbatismo sa World Bank 


Pakikialam ng US sa Kyrgyzstan 
Balita 


Ang pagtindi ng panunupil 
ay nagpapanumbalik sa sitwa- 
syon sa ilalim ng batas militar 
noong 1972. Patunay na ito ng 
desperasyon ng rehimeng Arroyo 
na makaalpas sa palalim nang 
palalim na hukay na kinasasad- 
lakan nito. Lalo pa itong lalala 
oras na maisabatas ang panuka- 
lang Anti-Terrorism Act na may 
layong supilin ang mga karapa- 
tang sibil at pampulitika. 


Pagkakahiwalay ng rehimen 

Ang malawak na galit sa re- 
himeng Arroyo ay hindi maiku- 
kubli kahit ng mga bayarang ta- 
gagawa ng mga sarbey. Ayon sa 
pinakahuling sarbey ng Pulse 
Asia nitong Marso, bumagsak 
ang popularidad ng rehimeng Ar- 
royo sa pinakamababang antas 
mula nang maluklok ito sa poder 
noong 2001 . Ang mga panguna- 
hing usaping pinakabagsak ang 
grado ni Arroyo, anang sarbey, 
ay ang patuloy na pagsirit ng 
presyo ng mga batayang panga- 
ngailangan at ang katiwalian sa 
gubyerno. 

Sa sobra nang kabulukan ng 
rehimeng Arroyo, at sa tindi na 
ng pagkamuhi rito ng mamama- 
yan, kailangang palawakin ang 
nagkakaisang prente na magpa- 
pabagsak dito. 

Akala ng rehimen ay sapat na 
ang panlilinlang at dahas upang 
supilin ang pagbubuo ng gayong 
nagkakaisang prente. Nakakali- 
mutan nito na gayon din ang gi- 
nawang pagmamaliit ng mga re- 
himen nina Marcos at Estrada sa 
malawak na pwersa ng mamama- 
yang nagpabagsak sa kanila sa 
poder. Nakakalimutan din ni Ar- 
royo na di hamak pa ngang mas 
mabuway ang kanyang rehimen 
kaysa pasistang diktadurang 
Marcos. Mas lubog din ito nga- 
yon sa hukay na siya rin ang may 
gawa at siyang pagbabaunan ng 
naaagnas na rehimen. [AB 

Lumalawak ang paglaban 
sa mga pasistang krimen 
ng rehimeng US-Arroyo 


Justice sa Maynila upang kundenahin ang terorismo ng rehimeng 


N si Abril 7, libu-libo ang nagmartsa patungong Department of 


Arroyo. Subalit patunay ng kamay na bakal na nais pairalin ng re- 
aksyunaryong estado, marahas na binuwag ang hanay ng mga demons- 
trador, at apat na raliyista ang iligal na inaresto. 


Sa kabila nito, papalawak na 
kilusang masang nananawagan pa- 
ra kagyat na itigil ng rehimen ang 
mga pasistang atake nito sa mga 
demokratikong sektor. Bago ito, 
naglunsad ng hunger strike ang 
mga progresibong parti- 
do sa kongreso upang 
ipakita sa mga dayu- 
hang myembro ng In- 
ter-Parliament Union na 
nasa bansa ngayon ang 
epekto ng pasistang 
kampanya ng rehimeng 
Arroyo. Nakahanda ang mga demo- 
kratikong organisasyon na maglun- 
sad ng papalaking mga aksyong 
protesta sa susunod na mga araw. 

Kabilang sa mariing tumutulig- 
sa sa rehimeng Arroyo ang mga ta- 
ong simbahan. Makailang beses 
nang naglabas ng pastoral letter 
ang simbahang Katoliko kaugnay 
ng tumitinding paglabag ng mga 
pulis at militar sa karapatang-tao. 
Iginigiit nila ang kagyat na pagre- 
solba sa mga pagpatay sa Hacienda 
Luisita kung saan nagsisilbing ta- 
gapamagitan ang Catholic Bishops" 
Conference of the Philippines sa 
negosasyon ng pamilyang Cojuang- 
co at mga welgista. 

Mula Enero hanggang Marso 17, 
umabot na sa 32 lider at myembro 
ng mga demokratikong organisa- 
syon ang pinaslang bunga ng pina- 
igting na mga pasistang atake ng 
rehimeng US-Arroyo. Bukod rito, li- 


ma ang dinukot at hindi pa nata- 
tagpuan at apat ang malubhang 
nasugatan bunga ng mga tangkang 
pagpatay. Marami rin ang iligal na 
inaresto at ibinimbin, gayundin 
ang mga dumanas ng matinding 

7 pananakot at haras- 
ment. 

Pinakahuling insi- 
dente ang pambobom- 
ba sa upisina ng Bayan 
Muna sa Barangay Ka- 
wayan, Catarman, 

+| Northern Samar nitong 
Abril 6. Isang aktibista ang nasak- 
tan nang hagisan ng mga molotov 
ang upisina. 

Nadagdag din sa listahan ng 
mga krimen ng rehimen ang tang- 
kang pagpatay kay Charles Juloya, 
abugado at myembro ng Bayan Mu- 
na. Papunta si Juloya sa San Fer- 
nando, La Union upang makipagpu- 
long sa iba pang lider ng Bayan at 
Bayan Muna nang siya ay barilin. 
Isa si Juloya sa mga convenor ng 
Justice for Romy Sanchez Move- 
ment na itinatag para igiit ang im- 
bestigasyon at hustisya para kay 
Sanchez, dating pangkalahatang 
kalihim ng Bayan Muna para sa re- 
hiyong Ilocos, na pinaslang noong 
Marso 9. 

Sentro ng panibagong bugso ng 
mga pasistang atake ang Central 
Luzon kung saan nagaganap ang 
isa sa pinakamadudugo at pinaka- 
matitinding makauring tunggalian. 

Noong Disyembre 16, minasaker ng 
mga elemento ng militar at pulis 
ang mga manggagawa, manggaga- 
wang bukid at mga sumusuporta sa 
welga sa Hacienda Luisita. Matapos 
ang masaker, inisa-isa na ng mga 
elemento ng militar at kanilang 
mga galamay ang mga lider at pro- 
minenteng tagasuporta ng mga 
welgista sa asyenda. Mula Enero 
hanggang kalagitnaan ng Marso, 
aabot na sa 12 ang napapatay at 
nawawala sa rehiyon. Ginagamit ng 
North Luzon Command ang buong 
rehiyon upang ieksperimento ang 
patakaran ng rehimen sa paggamit 
ng mga death squad laban sa mga 
mga organisasyon ng mamamayan 
at mga prominenteng lider nito. 
Ang iba pang mga biktima ay 
mula sa Northern Luzon, Southern 
Tagalog at Eastern Visayas. Ang pa- 
nibagong bugso ng mga atake ay 
sumusunod sa serye ng mga pagpa- 
tay noong 2001 kung kailan idinek- 
lara ng rehimeng US-Arroyo ang 
Mindoro bilang “pambansang pra- 
yoridad” ng Armed Forces of the 
Philippines. Nitong taon, itinalaga 
na ng rehimeng Arroyo sa Eastern 
Visayas si Col. Jovito Palparan, ang 
tinaguriang "berdugo ng Mindoro." 
Nitong Marso, kinundena ng 
mga progresibong organisasyon 
ang dokumentong “Knowing the 
Enemy”, isang briefing paper ng 
AFP na ikinakalat ngayon sa iba't 
ibang yunit militar. Dito, tinukoy 
ang mga progresibong organisa- 
syon, mga institusyon at kahit mga 
organisasyon ng simbahan bilang 
mga prenteng organisasyon ng Par- 
tido Komunista ng Pilipinas at sa 
gayon ay mga “kaaway ng estado”. 
Tahasang ikinakampanya ng doku- 
mentong ito ang paglipol sa mga 
lider at myembro ng naturang mga 
organisasyon at institusyon bilang 
bahagi ng pakikidigma ng AFP sa 
PKP at Bagong Hukbong Bayan. 
Ngayo'y pinagsasabihan pa ng AFP 

ang naturang mga organisasyon na 
tigilan na ang pagtuligsa at sa ha- 
lip ay patunayan ang kani-kanilang 
“kawalang-kasalanan.” 

Kasabay ng mga karumal-dumal 
na krimen laban sa demokratikong 
kilusan, pinupuntirya rin ng nagha- 
haring uri ang sektor ng mga ma- 
mamahayag. Partikular na target 
ang mga peryodista at brodkaster 
na hayagang bumabatikos sa ko- 
rapsyon at mga anomalya kapwa sa 
lokal at pambansang antas. 

Nitong Marso 24, pinatay si 
Marlene Garcia Esperat sa harap ng 
kanyang 10-taong gulang na anak 
sa Tacurong City, Sultan Kudarat. 
Manunulat si Esperat sa pahaya- 
gang Midland Review at kilalang 


kritiko ng korapsyon at nepotismo 
ng mga pambansa at lokal na upi- 
syal. Bago ito, pinatay sa Naic, 
Cavite noong Pebrero 18 si Arnulfo 
Villanueva, manunulat ng Asian 
Star Express. Ngayong taon, apat 
na mamamahayag na ang pinatay 
habang anim ang tinangka o pi- 
nagbantaang patayin. 

Ayon sa Reporters without Bor- 
ders, isang pandaigdigang organi- 
sasyon na nagtataguyod ng karapa- 
tan sa pamamahayag, pumapanga- 
lawa sa Iraq ang Pilipinas bilang 
pinakamapanganib na lugar para sa 
mga mamamahayag. Noong nakara- 
ang taon, umabot sa 14 na mama- 
mahayag ang pinatay habang sam- 
pu ang tinangkang patayin. [AB] 


Pagpaslang kay Esperat, 
iimbestigahan ng BHB 


Eo noong Marso 29 ni Ka Efren, tagapagsalita ng Bagong 
Hukbong Bayan-Far South Mindanao na iniimbestigahan ngayon 
ng BHB sa rehiyon ang walang pakundangang pagpaslang sa ma- 
nunulat na si Marlene Garcia Esperat noong Marso 24 sa Tacurong, 


Sultan Kudarat. 


Ilan sa malalaking personalidad na iniimbestigahan ngayon ay 


sina Arthur Yap, dating administrator ng National Food Authority at 
ngayo'y secretary ng Department of Agriculture (DA), ang magkapa- 
tid na sina Lino at Roncal Montilla, mga upisyal ng lokal na gubyer- 
no ng Tacurong at si Supt. Willie Dagane, hepe ng pulisya ng Gen. 
Santos City. Hindi lamang lantarang binatikos ni Esperat ang mga 
ito sa kanyang mga sulatin, nagsampa pa siya ng mga mga kaso la- 
ban sa kanila. 

Isa sa mga kasong isinampa niya sa ombudsman ang sobrang 
pagpepresyo ng naturang mga upisyal ng DA sa biniling mga pata- 
ba ng gubyerno noong 2003. Tumabo ang mga upisyal ng departa- 
mento ng mahigit P432 milyon mula rito. Ibinunyag din niya ang 
pagbubuhos ng DA ng pondo sa mga huwad na proyekto sa Cotaba- 
to. Dagdag dito, inilantad niya ang kutsabahan ng isang pribadong 
kontraktor at mga upisyal ng DA upang presyuhan nang sobra ang 
mga binili ng departamento na speedboat. 

Nitong taon, nagsampa si Esperat ng kasong ismagling laban 
kay Cong. Prospero Pichay at undersecretary ng DA na si Cesar Drilon 
(pamangkin ni Sen. Franklin Drilon). Ayon sa kanya, katulong si 
Pichay ay nagpuslit ang mga upisyal ng DA ng manok na nagkaka- 
halaga ng P23 milyon. ABI 

Mga karumal-dumal 
na detalye ng masaker 
sa Camp Bagong Diwa 


nangyari sa likod ng masaker sa Camp Bagong Diwa noong Marso 


S a kabila ng pagtatangkang ilingid sa publiko ang tunay na mga 


15, unti-unti ay lumalabas ang mga karumal-dumal na detalye ni- 
to. Nalalantad na ang masaker ay planado at tuwirang iniutos at pina- 
ngunahan ni Gen. Angelo Reyes. Kinukumpirma ng mga ito na layunin ng 
masaker ang lipulin ang pangunahing mga lider ng bandidong grupong 
Abu Sayyaf na kilalang kasabwat ng mga lider militar sa mga gawaing kri- 


minal at terorista. 

Ang mga detalyeng ito ay inila- 
labas mismo ng mga bilanggo sa 
Camp Bagong Diwa na nakaligtas 
sa masaker, ng ilan sa mga pulis na 
kalahok sa pagsalakay at ng mga 
reporter na kinordon ng pulis. 

Marami sa mga naroon sa lugar 
nang maganap ang masaker ang 
nagsasabing ang mga putok na na- 
rinig ay pawang nagmumula la- 
mang sa panig ng mga lumusob na 
tropa ng gubyerno. Di hamak na 
mas maliit ang bilang ng armas na 
nakuha sa mga bilanggo kumpara 
sa bilang ng mga napatay. Inosen- 
teng detenido at mga walang kina- 
laman sa tangkang pagtakas ang 
karamihan sa mga pinaslang. 

Upang bigyang-katwiran ang 
labis na pwersang ginamit sa pag- 
salakay, nagtanim ng mga baril ang 
mga upisyal ng pulis, kabilang ang 
iniulat na makintab na kalibre .45 
baril na ipinatong sa katawan ni 
Ghalib Andang alyas Kumander Ro- 
bot, na kabilang sa mga minasaker. 
Unang iniulat na tatlong pistola 
ang napasakamay ng mga nag- 
aklas na bilanggo. 

Ayon naman sa salaysay ng 
mga nakaligtas na bilanggo sa mga 
organisasyong nagsagawa ng mi- 
syong medikal sa bilangguan upang 
gamutin ang mga sugatan, walang 
patumanggang pinagbabaril ng 
mga operatiba ng Special Action 


Force (SAF) ang mga bilanggo kahit 
sila ay nakadapa na. Nagsisisigaw 
pa ang mga elemento ng SAF ng 
“pare-pareho kayong mga Muslim!” 
Ayon sa Moro-Christian People's Al- 
liance (MCPA), mahigit 100 bilang- 
go ang nasugatan at kinailangang 
gamutin. 

Sinabi ng isang nakaligtas na 
bilanggo sa kanyang asawa na ini- 
pon ng lumusob na mga elemento 
ng SAF ang mga kilalang lider ng 
Abu Sayyaf, inihilera sa isang tabi 
at pinagbabaril. Patunay ito na 
hindi isang palitan ng putok ang 
naganap kundi ekstra-hudisyal na 
pagpatay at masaker. 

Matapos ang pagsalakay sa mga 
bilanggo, pinagsusuntok, pinag- 
sisipa at pinagmumura ng mga 
myembro ng SAF ang mga nakalig- 
tas, ipinarada nang walang saplot 
kundi brief at ibinilad sa araw nang 
halos dalawang oras. Tinortyur ang 
mga bilanggo upang paamining ka- 
lahok sila sa tangkang pagtakas. 
Binantaan ding papatayin ang mga 
bilanggong hindi napaamin. 

Ang masaker sa Camp Bagong 
Diwa ay tuwirang pinamunuan ni 
Gen. Angelo Reyes, kasalukuyang 
kalihim ng Department of the Inte- 
rior and Local Government, at 
pinaniniwalaang kasabwat ng Abu 
Sayyaf sa teroristang mga pambo- 
bomba sa Mindanao at iba pang lu- 
gar. Si Reyes ang namuno sa paki- 
kipagnegosasyon sa mga nag-aklas 
na bilanggo at mismong nag-utos 
sa pagsalakay. 

Sinamantala ni Reyes ang isina- 
gawang pag-aalsa ng mga bilang- 
gong Moro sa Camp Bagong Diwa 
upang ipatupad ang likidasyon sa 
mga lider ng bandidong Abu Say- 
yaf. 

Matagal nang gigil na gigil si 
Reyes at iba pang matataas na upi- 
syal ng militar, pulisya at mga upi- 
syal ng gubyerno na tuluyang ma- 
patahimik ang mga nakapiit na li- 
der ng bandidong grupong Abu 
Sayyaf. Habang sila'y nakapiit, na- 

ngangamba sina Reyes at mga ka- 
sapakat niya sa posibilidad na isi- 
walat ng mga pinunong bandido 
ang pakikipagsabwatan sa kanila 
ng matataas na upisyal ng militar, 
pulisya, ng burukrasyang sibil at 
maging ng mga ahente ng militar 
ng US. Ito ay sa mga gawaing kri- 
minal tulad ng mga teroristang 
pambobomba, kidnap-for-ransom at 
iba pa. 

Ang sabwatang ito ay paulit- 
ulit na inilalantad ng iba't ibang 
personahe o organisasyon. Nariyan 
na ang isinagawang pagbubunyag 
ni Gracia Burnham, dating bihag 
ng Abu Sayyaf, na AFP ang nagsu- 
suplay ng mga armas, bala, gamot, 
bigas at iba pang pagkain sa ban- 
didong grupo. 

Ang mga nakakulong na lider 
ng Abu Sayyaf ay pilit na binubu- 
salan ng militar. Kaya't laking galit 
ng militar nang magawang isiwalat 
ni Ghalib Andang ang pakikipagku- 
tsaba ng ilang upisyal ng gubyerno 


Paul Wolfowitz, ona 
ng neo-konserbatismo 4 


sa World Bank 


ng paghirang bilang pinuno ng World Bank ` 
A (WB) kay Paul Wolfowitz, pasistang neokon- 

serbatibo at isa sa pinakamasusugid na di- 4 
sipulo ng doktrinang Bush, ay mangangahulugan 


ng lalong paghigpit ng kontrol at paggamit ng US sa ` 
WB bilang instrumento ng imperyalistang pang-aapi sa 


mamamayan ng daigdig. 

Si Wolfowitz ay isa sa mga pa- 
ngunahin at pinakaprominenteng 
arkitekto at promotor ng unilatera- 
lismo at walang pakundangang 
pagpapataw ng hegemonya ng US 
sa iba't ibang bahagi ng mundo. 
Gumanap siya ng susing papel sa 
paglusob at pagsakop ng US sa Iraq 
noong 2003. Bago italaga sa WB, 
deputy secretary siya ng US Depart- 
ment of Defense. 

Inosente ang karamihan 


a mahigit 400 bilanggo sa Camp Bagong Diwa, 129 ang suspe- 

tsadong kasapi ng Abu Sayyaf. Pitumpu't tatlo (73) sa 129 ay 
inosente at iligal na inaresto sa Basilan noong 2001 nang ideklara 
ni Pres. Gloria Arroyo ang “state of lawlessness” sa lugar. 

Noong Hulyo 26, 2001, naglabas ng memorandum ang Commis- 
sion on Human Rights na nagsasabing pawang mga sibilyan ang 73 
at iligal ang pang-aaresto sa kanila. Idineklara ring iligal ang pang- 
aaresto sa imbestigasyong isinagawa ng Kongreso at Senado. Suba- 
lit hanggang sa kasalukuyan ay nakapiit pa rin ang Basilan 73. 

Katawa-tawa ang dahilan ng militar sa pagdakip sa Basilan 73. 
Isang halimbawa ang halos pagkakapareho ng kanilang pangalan sa 
mga kilalang kasapi ng Abu Sayyaf. Halimbawa, hinuli ang inosen- 
teng si Abdulla Yusuf dahil ayon sa militar siya raw si Abdula Mu- 
long na myembro umano ng Abu Sayyaf. 

Maraming iba pang inosenteng nadagdag sa 73. Kabilang sa ka- 
nila ang ilang menor-de-edad. Isa sa kanila ang nawala sa tamang 
pag-iisip bunga ng tortyur na naranasan sa kamay ng militar. ABI 


at militar sa Central Intelligence 
Agency (CIA) sa pagsasagawa ng 
mga teroristang aktibidad sa Min- 
danao. Ayon kay Andang, palabas 
lamang ang kanilang pag-kidnap 


Sa pag-upo niya bi- 
lang pinuno ng WB, inaasahang la- 
lo itong magiging masahol na ins- 
trumento ng imperyalistang US. 
Katulad sa nakaraan, gagamitin ng 
US ang pondong hawak ng World 
Bank upang magdikta ng mga pata- 
karan sa mahihirap na bansa at 
pagsilbihin ang mga ito sa interes 
ng US. 

Isa sa mga itinuturing na ideo- 


kay Jeffrey Schilling noong 2000. 
Aniya, tauhan ng CIA si Schilling 
at ipinadala siya roon bilang taga- 
sanay ng mga myembro ng Abu 
Sayyaf. [AB] 


logo ng neokonserbatismo 
Ñ sa US si Wolfowitz. Sa 
S cen, ni dating Pres. 
A George Bush Sr., bi- 
$ nalangkas niya ang 
$ isang agresibong es- 
tratehiyang militar 
na nagsasaad na 
Æ} dapat nang una- 
han ng US ang anu- 
mang plano umanong 
iN umatake ng mga iti- 
nuturing nitong kala- 
F bang grupo o bansa. Ito 
#3 ang doktrinang pinagbata- 
yan ng pagsalakay ng US sa Iraq 
noong 1990 at muli, noong 2003. 
Isa siya sa mga tauhan ni US 
Pres. George W. Bush na nagpakulo 
ng National Security Strategy (NSS) 
na siyang ginagamit ngayong ba- 
langkas upang ipataw ang hegemo- 
nya ng US sa buong mundo. Pangu- 
nahing nilalaman ng NSS ang do- 
minasyon ng US sa ekonomya at 
militar sa pamamagitan ng palagi- 

ang interbensyong militar ng US 
para ipagtanggol umano ang kapa- 
yapaan at seguridad ng mundo, 
mga atakeng panansala (pre-emp- 
tive) sa tinaguriang rogue states o 
mga bansang sumusuway sa ka- 
gustuhan ng US, at pagpigil sa 
paglakas ng isang rehiyunal o 
pandaigdigang poder na potensyal 
na karibal ng US. 

Umaalinsunod sa estratehi- 
yang ito ang panukalang Project 
for a New American Century 
(PNAC) na binuo rin noong 1992 
ng mga neokonserbatibo, kabilang 
na si Wolfowitz, at nirebisa noong 
2000. Para makamit ang PNAC, na 
walang ibang nilalaman kundi ang 
pandaigdigang dominasyon ng US 
sa larangan ng militar, pulitika at 
ekonomya, walang pakundangang 
inilulunsad ang mga gerang agre- 
syon at pang-uupat ng digma sa 
mga bansang lumalaban sa imper- 
yalismong US. Nang maganap ang 
atakeng 9/11, todo-todo itong gi- 
namit na sangkalan para maglun- 
sad ang US ng interbensyon at ag- 
resyong militar sa iba't ibang dako 
ng mundo. 

Nasangkot din si Wolfowitz di- 
to sa Pilipinas, kung saan bilang 
Deputy Secretary for Asian Affairs 
ay kinatulong siya ni US Secretary 
of State George Shultz sa pagkum- 
binsi kay Pres. Ronald Reagan 
noon na bitiwan na si Pres. Fer- 
dinand Marcos nang malinaw nang 
nagiging peligro sa interes ng US 
ang patuloy na pagsuporta sa dik- 
tador. 

Nitong huli, pinamunuan ni 
Wolfowitz ang “rekonstruksyon” 
ng Iraq pagkatapos ng agresyon at 
pananakop ng imperyalismong US 
sa bansa. Dagdag sa mga krimen 
nito sa mamamayang Iraqi, inutil 
ang US sa pagbibigay ng mga ba- 
tayang serbisyo. Batbat din ng ko- 
rapsyon at kroniyismo ang mga 
proyektong ipinagkaloob ng rehi- 
men sa pinakamalalapit na kaibi- 
gan ng pamilyang Bush. [AB 

Pakikialam ng US 


sa Kyrgyzstan 


aalsa ang Kyrgyzstan na nagpabagsak sa gubyerno ni Askar Aka- 


N= huling linggo ng Marso, niyanig ng isang malawak na pag- 


yev at naglagay kay Kurmanbek Bakiyev bilang bagong presiden- 


te ng bansa. 

Ang pag-aalsa ng mamamayan 
ay inudyok ng malawakang galit sa 
korapsyon ng gubyernong Akayev. 
Ngunit katulad ng mga pag-aalsa 
sa mga bansang dating kabilang 
sa Soviet Union nitong mga nag- 
daang taon, litaw na litaw ang ka- 
may ng imperyalismong US sa 
pagpapalit ng gubyerno sa Kyrgyz- 
stan. 

Ang pakikialam ng US sa Kyr- 
gyzstan ay katulad ng ginawang 
pakikialam nito sa “Rose Revolu- 
tion” noong 2003 sa Georgia at 
“Orange Revolution” noong 2004 
sa Ukraine—pawang mga bansang 
dating nakapaloob sa nabuwag na 
USSR. Inilantad ni Akayev na siya 
ay pinatalsik ng “Ikatlong Pwer- 
sang” kinabibilangan ng mga nag- 
popondo sa sindikato ng iligal na 
droga na nakabase sa hangganan 
ng Kyrgyzstan at iba pang bansa 
sa Central Asia. 


Kyrgyzstan 


Afghanistan 


Ang Kyrgyzstan ay matatagpuan sa timog ng rehiyong Central Asia. Dati 
itong bahagi ng Soviet Union. Kabisera nito ang lunsod ng Bishkek. 


Matatandaang ginamit din ang 
terminong “Ikatlong Pwersa” sa li- 
him na operasyon ng US sa pagpa- 
pabagsak ng rehimen sa South 
Africa, sa Iran noong 2001, sa 
Georgia at Ukraine. “Ikatlong 
pwersa” rin ang ginamit na panga- 
lan ng grupo ng mga maka-Kanang 
mersenaryong death squad sa La- 
tin America na pumaslang sa libu- 
libong kalaban ng mga papet ng 
US. 

Gaya rin ng pakikialam nito sa 
iba pang bahagi ng mundo, sinak- 
yan ng US ang popular na galit ng 
mamamayan ng Kyrgyzstan sa ko- 
rapsyon ng gubyernong Akayev at 
nag-udyok na palitan na ito. Layu- 
nin ng US na mailuklok ang isang 
gubyernong magiging mas mahig- 
pit na tagasuporta ng mga pataka- 
ran ng US. 

Sa Kyrgyzstan, kapuna-puna 
ang papel ng Freedom House na 


pinamumunuan ng dating CIA di- 
rector na si James Woolsey. Mayor 
na isponsor din ito ng “Orange 
Revolution” sa Ukraine. Bago ma- 
palitan ang rehimen sa Kyrgyzstan, 
ang Freedom House ay nag-iim- 
prenta ng 60 magasin at dyaryo ng 
oposisyon. Pinopondohan din nito 
ang mga TV at radyo ng oposisyon. 
Umabot sa 513.3 milyon ang hala- 
gang ibinuhos ng US noong 2004 
sa mga NGO tulad ng Coalition for 
Democracy and (Civil Society, Na- 
tional Democratic Institute at In- 
ternational Republican Institute na 
aktibong lumahok sa pagpapabag- 
sak sa rehimen ni Akayev. 

Estratehiko ang pusisyon ng 
Kyrgyzstan kaya importante para sa 
imperyalismong US na isang papet 
na rehimen ang nakatayo rito. May 
base militar ang US malapit sa 
hangganan nito sa China, at mula 
rito inilunsad ng US ang mga atake 
sa Afghanistan noong 2001. Dahil 
sa kahalagahan nito sa US, ang 
Kyrgyzstan ang binibigyan ng pina- 
kamalaking ayuda ng US sa Central 
Asia. Aabot na sa 5746 milyon ang 
naibigay na ayuda rito ng US mula 
noong 1992, at noong 2004 la- 
mang ay 531 milyon ang ibinuhos 
dito sa ilalim ng “Freedom Support 
Act” kung saan pinopondohan ng 
US ang mga grupo at institusyon 
na nagtataguyod umano ng demo- 
krasya. 

Malaki rin ang reserbang langis 
at mineral ng bansa gaya ng ginto 
at tanso bukod sa malalawak na ta- 
niman ng poppy na pinagmumulan 
ng drogang opyo. Ang paggawa ng 
opyo ay malaking negosyo sa Cen- 
tral Asia. Malaki rin ang popula- 
syon ng Kyrgyzstan na pundamen- 
talistang Muslim na sa ilang pana- 
hon ay nagbigay ng suporta sa Ta- 
liban at al Qaeda. Sa kabila ng pag- 
batikos sa mga ito sa publiko, hin- 
di nangingimi ang US na lihim na 
gamitin at pondohan ang gayong 
mga grupo para isulong ang interes 
nito sa rehiyon. ABI 

N BALITA | 


Muling pagbubukas ng usapang pangkapayapaan, 
sinasagkaan ng GRP --NDF 


TINULIGSA ng National Democrat- 
ic Front of the Philippines (NDFP) 
ang pagsagka ng Gubyerno ng Re- 
publika ng Pilipinas (GRP), parti- 
kular ni Gloria Arroyo, sa muling 
pagbubukas ng usapang pangka- 
payapaan. 

Sa isang pahayag nitong Abril 
2, sinabi ni Ruth de Leon, execu- 
tive director ng NDFP Internation- 
al Information Office na nilabag 
ng GRP ang probisyon ng The Ha- 
gue Joint Declaration hinggil sa 
pagrespeto sa pambansang sobe- 
ranya nang makipagkutsaba ito sa 
US para ibilang ang PKP, BHB at 
kay Ka Jose Maria Sison, punong 
konsultant ng NDFP, sa talaan ng 
umano'y mga terorista. 

Pinag-iibayo rin ng GRP ang 
paglabag sa mga karapatang-tao 


ng mga pinaghihinalaang rebolu- 
syonaryo, mga ligal na personali- 
dad at organisasyon at ng mala- 
wak na masa ng sambayanan. Mas 
masahol pa, nilabag din ng GRP 
ang karapatang-tao ng mga per- 
sonaheng awtorisadong lumahok 
sa usapang pangkapayapaan sa 
pamamagitan ng pagsasampa ng 
mga kasong kriminal at iligal na 
pagbibilanggo sa kanila. Tinukoy 
ng NDF ang tangkang pagpatay 
kina Ka Joma at Atty. Romeo Ca- 
pulong, punong abugado ng 
NDFP. 

Binatikos din ng NDFP ang 
GRP sa pagbubuo nito ng huwad 
na panel na walang inatupag kun- 
di igiit ang pagsuko ng NDFP at 
ang deklarasyon ng walang taning 
na tigil-putukan. 


Walden Bello, napahiya sa Canada 


LABIS na kahihiyan ang inabot ni 
Walden Bello, nagkukunwang pro- 
gresibo at aktibistang kontra-glo- 
balisasyon, nang magpumilit si- 
yang magsalita sa isang porum la- 
ban sa imperyalistang gera sa 
Vancouver, Canada noong Marso 
19. Nalantad nang husto ang kan- 
yang pagpopostura nang magrali 
ang mga kabataang Pilipino-Cana- 
dian na nauna na niyang kinutya 
bilang “hungkag na mga grupong 
nagkukunwaring kumakatawan sa 
komunidad ng mga Pilipino” sa 
Canada. 

Ibinunyag ng naturang mga 
grupo sa madla ang kontra-mama- 
mayang mga paninindigan ni Bel- 
lo, laluna kaugnay ng pinakahuli 
niyang mga tirada laban sa mga 
demokratikong organisasyon sa 
Pilipinas bilang mga “prente ng 
Partido Komunista ng Pilipinas” at 


ng kanyang patuloy na paninira sa 
PKP, NDFP at kay Kasamang Jose 
Ma. Sison. Binatikos din ang kata- 
himikan nina Bello laban sa su- 
nud-sunod na pamamaslang sa 
mga lider at myembro ng mga de- 
mokratikong grupo nitong nakara- 
ang tatlong buwan. 

Ayon sa mga grupo sa Canada, 
harap-harapan ding nagsinunga- 
ling si Bello nang sabihin niyang 
sinusuportahan niya ang negosa- 
syong pangkapayapaan sa pagitan 
ng Gubyerno ng Republika ng Pili- 
pinas at NDFP nang tanungin siya 
tungkol dito. Hindi niya naba- 
banggit na aktibong itinutulak ng 
kanyang partidong Akbayan ang 
kapitulasyon ng NDFP. Isa ang Ak- 
bayan sa kinakatuwang ng milita- 
ristang rehimeng Arroyo sa kam- 
panya nito laban sa rebolusyonar- 
yong kilusan sa Pilipinas. 

